[{"text_idx": "#000000", "text": "Mina olen Katre ja see siin on minu mo\u0303tete pesa. Olen u\u0308he lapse ema, ma\u0308ngur ja ei tea veel, mis elus edasi saama hakkab. Minust saad la\u0308hemalt lugeda siit."}, {"text_idx": "#000001", "text": "Mis iganes teemal vo\u0303id mulle kirjutada endale meelepa\u0308rase valiku ja\u0308rgi na\u0308iteks blogi facebookis, minu instagramis vo\u0303i meilile "}, {"text_idx": "#000003", "text": "Vahel mulle tundub, et lugejatel on teatud ootused minu elus toimuva suhtes ja sealjuures ka na\u0308iteks Annabeli suure ja ta\u0308htsa esimese su\u0308nnipa\u0308eva puhul. No kindlasti mo\u0303tleb mo\u0303ni, et oli teab mis hirmus pidulik vastuvo\u0303tt hoopis Viljandis Ugala teatris ning kuhu olid kohale kutsutud ka president ja linnapea jms, aga eks ma kohe purustan niisuguse mulli ja ra\u0308a\u0308gin, kuidas siis tegelikult oli."}, {"text_idx": "#000004", "text": "Annabeli su\u0308nnipa\u0308ev oli tagasihoidlikku laadi. Kokku oli mul vist kutsutud umbes 20 inimest ja need enamjaolt mulle la\u0308hedasemad inimesed (so\u0303brad, sugulased), kes Viljandimaalt pa\u0308rit. Keio ei osanud omalt poolt va\u0308ga kedagi peale ema ja kasuisa kutsuda, mis on muidugi kurb, aga mis seal ikka. Arvas, et ei hakka so\u0303pru paariks tunniks Tartust tripile kutsuma ja sugulastest ta lihtsalt ei osanud kedagi kutsuda. Ka\u0308isin ku\u0308ll talle peale, et ikka peaks ja vo\u0303iks, aga pa\u0308ris sundima ka ei hakanud, sest mo\u0303istan tema suhteid sugulastega. Nii mulle kui talle on juhtunud just niisugune suguvo\u0303sa, et omavahel va\u0308ga palju ei suhelda ja eriti tihti ei kohtuta. Ko\u0303ik elavad oma elu ja mingitel kokkusaamistel ka\u0308imist peetakse pigem nuhtluseks kui toredaks ettevo\u0303tmiseks. :("}, {"text_idx": "#000005", "text": "Seeto\u0303ttu juhtuski selline lugu ka, et kohale tuli kutsutud kaheku\u0308mnest vaid 9 inimest (pluss siis meie kolm), mis on ju u\u0308sna pisike number. Olen ausalt o\u0308eldes pa\u0308ris solvunud, sest ma pole vist eluilmaski kellelegi su\u0308nnipa\u0308eva korraldanud vo\u0303i midagi sellist tehagi viitsinud ja natuke ikka pingutasin selle nimel ja tahtsin, et ko\u0303ik kutsutud ikka tuleks. Saatsin kutsed, tegin plakati, valisin lauakaunistusi ja tellisin uhke tordi jms. Tahtsin isegi 12 heeliumo\u0303hupalli sebida, et sinna ku\u0308lge vastavalt siis kuude ja\u0308rgi pildid riputada, aga noh.. nu\u0308u\u0308d jumal ta\u0308natud, et ma o\u0303hupallide Tln-Vilj transportimist liiga tu\u0308u\u0308tuks pidasin ja pa\u0308ris nii hullu panema ei hakanud..."}, {"text_idx": "#000006", "text": "Ko\u0303ige huvitavam on veel see, et sugulastest keegi ei helistanud ka, et telefonitsi Annabelile o\u0303nne soovida vo\u0303i oma mittetulekust teatada (2 so\u0303brannat siiski teatasid ja u\u0308he sugulase peale ei pahanda, et ta to\u0308o\u0308l pidi olema). Vot sellised sugulased siis mul... :D Aga eks ma ikka arvatavasti ja\u0308rgmisel aastal proovin uuesti, sest tundub, et kui keegi ei u\u0308rita, siis keegi ikka peab u\u0308ritama inimestega sidet hoida ja olgu see siis kasvo\u0303i mina. Ja ja\u0308rgmisel aastal SUNNIN inimesed kohale tulema, maksku mis maksab. No nii ei saa."}, {"text_idx": "#000007", "text": "Peost endast aga nii palju, et pidasime seda Ro\u0303o\u0303mupalli lastehoius ja mulle see paik va\u0308ga meeldis. See asus u\u0308hes eramajas teiste eramajade keskel ja seeto\u0303ttu ja\u0308ttis kohe eriti koduse mulje. Olemas oli va\u0308ike ma\u0308ngunurk lastele, ko\u0308o\u0308ginurk, suur so\u0308o\u0308gilaud, teises toas laste magamisasemed (neile kes seal lastehoius ka\u0308isid), telekama\u0308ng jne. Ilusa ilma korral saab seal ka aias kiikuda, ma\u0308ngida ja batuudil hu\u0308pata jms. Igati muhe koht viljandlaste jaoks, kui ei taha oma kodus pidada vo\u0303i ei ole kuskil pidu pidada. Kuigi mu isal na\u0308iteks on ka Viljandis oma maja, siis tema on just sedamoodi inimene, kellele oma kodus pidusid pidada ei meeldi. :D Seepa\u0308rast me sinna ka la\u0308ksime. :D"}, {"text_idx": "#000008", "text": "Lauale plaanisin ma panna ko\u0303ike sellist, mida Annabelile ka anda tohib ehk siis va\u0308ltisin liiga soolaseid-magusaid asju (va\u0308lja arvatud tort). Lihtsalt seepa\u0308rast, et oli ju teada, et Annabel ikka ka ampse siit ja sealt lunimas ka\u0308ib. Valmistasin ise singi-kodujuustu mini-quichesid (mis on U\u0308LINA\u0308MMAD!) ja tortillarulle. Sna\u0308kiks kurki, paprikat ja viinamarju. Tort oli vaarika-toorjuustu oma ja tellitud Magusatoast. Ahjaa, tordi ko\u0303rvale pakkusin kohvi ka ikka. :D"}, {"text_idx": "#000009", "text": "Kuigi pildilt ilmselt tundub, et ma oma ku\u0308lalisi na\u0308ljutasin, siis teadke, et ja\u0308i u\u0308legi (ja meenutage, et ega neid palju olnudki). :D Ma ise po\u0303desin muidugi hullult, et kas ja\u0308tkub ja ideepoolest oleksin tahtnud mega rikkalikku rootsi lauda pakkuda, aga Keio tuletas mulle aina meelde, et ega sinna so\u0308o\u0308ma ei tulda. Ja ega ei tuldudki, seega ei tasu 2-3 tunnise su\u0308nnipa\u0308eva korraldamisega to\u0303esti hulluks ka minna."}, {"text_idx": "#000010", "text": "Kuigi ma Annabeli menu\u0308u\u0308s u\u0308ldiselt suhkrut va\u0308ldin (ja plaanin seda.. pa\u0308ris tu\u0308kk aega veel teha), siis pean tunnistama, et oma su\u0308nnipa\u0308eval sai ta tordiampse umbes ku\u0308mme kui mitte rohkem (ilmselt selle tulemusel oli ja\u0308rgmisel pa\u0308eval ta kaka su\u0308simust ka :D). Sellega olin ma arvestanud, et talle torti ilmselt pakutakse ja esialgu u\u0308ritasin ma sellist vaatepilti mitte lihtsalt na\u0308ha. Lo\u0303puks aga mo\u0303tlesin, et suva siis ja andsin talle ka ise isiklikult. KORRA aastas ju vo\u0303ib. Su\u0308da ku\u0308ll valutas, aga lohutasin end sellega, et ku\u0308llap ta unustab selle lihtsalt a\u0308ra ja nu\u0308u\u0308d iga pa\u0308ev magusat pa\u0308ris no\u0303udma ikkagi ei hakka. Siiani pole kisa teinud ja on oma mageda toiduga endiselt no\u0303us. :D"}, {"text_idx": "#000011", "text": "Su\u0308nnipa\u0308evaks sai Annabel endale pa\u0308ris palju kasulikke asju ja selle koha pealt olen ma kingitustega va\u0308ga rahul: vanaisa isetehtud pink/ma\u0308nguasjakast, kiik, jalgratas, motoorikakeskus, ehitusklotsid, raamat, pehmed lilled, elu esimene heeliumo\u0303hupall ja Juku poe kinkekad, et ise juurde osta seda, mida vaja. Ja no meilt selle ratastel kiiklo\u0303vi, nii et ta\u0308itsa piisav ju. :)"}, {"text_idx": "#000012", "text": "Kuna meid oli no\u0303nda va\u0308he ja Annabel hakkas ka va\u0308simusma\u0308rke ilmutama, siis pidu oma aega ta\u0308is ei kestnudki. Plaanitud oli kella viieni, aga natuke peale nelja hakkasime asju kokku pakkima ja a\u0308ra minema ehk siis kestis umbes 2 tundi ja tsipake peale."}, {"text_idx": "#000013", "text": "U\u0308ldiselt nii palju kui inimesi tuli, oli nendega va\u0308ga tore ja ko\u0303ige muu sellise osas, millega rahule sai ja\u0308a\u0308da, ma rahule ka ja\u0308in. Ainult tagantja\u0308rele oli kurb pilte vaadata, et neid nii va\u0308he tehtud sai ja mul la\u0308ks oma pideva ringitormamise ka\u0308igus ta\u0308iesti meelest, et vo\u0303iks ja\u0308a\u0308dvustada pilte ka ko\u0303igist koos Annabeliga. :( Tuleb meelde isegi u\u0308ks seik, kus u\u0308hest so\u0303brannast sai pilte tehtud ja teine ka u\u0308tles, et tahab ka, aga vot ja\u0308rg temani ei jo\u0303udnudki vist, sest igatahes neid pilte kaameras ei olnud. Lo\u0303pus u\u0308he u\u0308hispildi tegime ku\u0308ll, aga noh, see idee tekkis ka kellelgi alles siis, kui vanavanaema ja vanata\u0308di olid jo\u0303udnud juba a\u0308ra minna, nii et jah."}, {"text_idx": "#000014", "text": "O\u0303ppige minu vigadest ja klo\u0303psutage oma lapse su\u0308nnipa\u0308eval rohkem (vo\u0303i sundige keegi stabiilselt kaamera taha). :D"}, {"text_idx": "#000017", "text": "Nii ilus tordike, to\u0303esti wow :) Koht tundub ka va\u0308ga kena.,toitu on piisavalt ja ko\u0303ik on ilus! Ja saidki hakkama ju. :)"}, {"text_idx": "#000018", "text": "Tundus va\u0308ike armas pidu olevat. Ja tort vist lahendas minujaoks ka selle mure, et millist torti lapse ta\u0308htsa pa\u0308eva puhul vo\u0303iks tellida vo\u0303i teha (ehk siis nr 1 ju ta\u0308pselt sobilik ka mu preilile) ;)"}, {"text_idx": "#000019", "text": "Katre 30. september 2014 at 13:16 VastaJah, number 1 to\u0303esti lihtne ja kohane lahendus mu arust. Korrustort oleks ka armas, aga neid jo\u0303uab ta terve elu saada \u2013 number u\u0308he kujulist aga kord elus. :D"}, {"text_idx": "#000020", "text": "Jah, number 1 to\u0303esti lihtne ja kohane lahendus mu arust. Korrustort oleks ka armas, aga neid jo\u0303uab ta terve elu saada \u2013 number u\u0308he kujulist aga kord elus. :D"}, {"text_idx": "#000021", "text": "Tekkis hoopis ku\u0308simus toidu osas, mida sa talle tavaliselt soolasest (e. magedast :D) annad? Purgitoitu vo\u0303i teed ise iga pa\u0308ev midagi valmis?"}, {"text_idx": "#000022", "text": "Katre 30. september 2014 at 13:30 VastaKuna ma pole sellist pidevat kokkamisrez\u030ciimi endale sisse saanud (u\u0308ksi olles so\u0308o\u0308n megava\u0308he), siis u\u0308ldiselt purgitoitu. Kui aga otsustan, et so\u0308o\u0308ks midagi asjalikku, siis teen midagi sellist, mida saab Annule ikka ka anda. :) See siis selle \u201csoolase\u201d kohta.Hommikuks keedan talle putru ja o\u0303htuti annan puuvilju na\u0308putoiduna ja mo\u0303nda piimatoodet (jogurt, kohupiim)."}, {"text_idx": "#000023", "text": "Kuna ma pole sellist pidevat kokkamisrez\u030ciimi endale sisse saanud (u\u0308ksi olles so\u0308o\u0308n megava\u0308he), siis u\u0308ldiselt purgitoitu. Kui aga otsustan, et so\u0308o\u0308ks midagi asjalikku, siis teen midagi sellist, mida saab Annule ikka ka anda. :) See siis selle \u201csoolase\u201d kohta."}, {"text_idx": "#000024", "text": "Hommikuks keedan talle putru ja o\u0303htuti annan puuvilju na\u0308putoiduna ja mo\u0303nda piimatoodet (jogurt, kohupiim)."}, {"text_idx": "#000026", "text": "Katre 30. september 2014 at 13:56 VastaPuuviljades sisalduvat suhkurt ma ei va\u0308ldi, sest noh, seda sisaldavad nad ko\u0303ik. Pidasin silmas rohkem seda valget ja muud sellist magusat. :)"}, {"text_idx": "#000027", "text": "Puuviljades sisalduvat suhkurt ma ei va\u0308ldi, sest noh, seda sisaldavad nad ko\u0303ik. Pidasin silmas rohkem seda valget ja muud sellist magusat. :)"}, {"text_idx": "#000028", "text": "Tahaks kingitustest ka pilti na\u0308ha, kui tu\u0308li ei tee :) Va\u0308ga armas su\u0308nnipa\u0308ev!"}, {"text_idx": "#000029", "text": "Katre 30. september 2014 at 14:12 VastaTu\u0308li ei tee, aga ei hakanud neid eraldi pildistama. Pealegi saatsin jalgratta ja kiigu Keioga Soome kaasa, sest kiigu paneme uude korterisse alles u\u0308les ja jalgratta vo\u0303tame kasutusele vast alles kevadel. Mul lihtsalt ei ole siin korteris eriti ruumi asjade hoiustamiseks enam. :D"}, {"text_idx": "#000030", "text": "Tu\u0308li ei tee, aga ei hakanud neid eraldi pildistama. Pealegi saatsin jalgratta ja kiigu Keioga Soome kaasa, sest kiigu paneme uude korterisse alles u\u0308les ja jalgratta vo\u0303tame kasutusele vast alles kevadel. Mul lihtsalt ei ole siin korteris eriti ruumi asjade hoiustamiseks enam. :D"}, {"text_idx": "#000032", "text": "Katre 30. september 2014 at 14:33 VastaKahjuks ei ole tal hetkel to\u0303esti sellist pu\u0308sivat ma\u0308ngukaaslast, sest ma pole eriti aktiivne teiste titemammadega suhtlemisel. Enda tutvusringkonnas pole veel kellegi last ja isegi mitte tulekul. :/"}, {"text_idx": "#000033", "text": "Kahjuks ei ole tal hetkel to\u0303esti sellist pu\u0308sivat ma\u0308ngukaaslast, sest ma pole eriti aktiivne teiste titemammadega suhtlemisel. Enda tutvusringkonnas pole veel kellegi last ja isegi mitte tulekul. :/"}, {"text_idx": "#000034", "text": "Va\u0308ga armas pidu tundub. Kahju iseenesest, et inimesed ei pea va\u0308ikese lapse ESIMEST su\u0308nnipa\u0308eva piisavalt oluliseks et kohale tulla. Ma pole mingi su\u0308nnipa\u0308eva pidaja, nagu sina, aga lapsele tegin ka esimese peo erilise, kohaga ja puha, KO\u0303IK tulid kohale! Imestasin, et isegi inimesed teisest eesti otsast pidasid seda piisavalt ta\u0308htsaks, et tulla."}, {"text_idx": "#000035", "text": "Esimese tordiampsu ja ko\u0303rrejoogi sai ka tema oma esimesel su\u0308nnal ja usu vo\u0303i mitte, poes ko\u0303rrejooki na\u0308hes teadis ta\u0308pselt, et ta tahab seda :D Muidu suhkrust eemale hoidmist proovivad vist ku\u0308ll ko\u0303ik esimakordsed vanemad, aga ma ei tea kedagi, kes u\u0308le kaheaastasega sama teed ja\u0308tkanud on. Mingilt maalt enam pole vo\u0303imalik lihtsalt. Isegi kui ise tahaks, siis vanavanemad ei kipu sellest aru saama ja ikka toovad lapsele komme ja maiustusi..."}, {"text_idx": "#000036", "text": "Tundub, et oli tore pidu. Minagi tahtsin ku\u0308sida, kas rohkem lapsi ei olnud? Ja\u0308rgmisel korral palu kellelgi teisel ka pilte teha, kasvo\u0303i tema oma aparaadiga, kui teised sinu udupeene kaameraga hakkama ei saa. Kahjuks jah inimesed sageli ei teata, kas nad tulevad. A\u0308kki peaks panema kutsele vastava ma\u0308rke?"}, {"text_idx": "#000037", "text": "Katre 30. september 2014 at 14:35 VastaRohkem lapsi ei olnud jah, aga see pidu oligi suunatud sugulastele ja so\u0303pradele, ja neil pole kellelgi alaealisi lapsi. :)Panin ku\u0308ll kutsega oma numbri ka kaasa, aga ehk oleks pidanud jah ikka selge so\u0303naga u\u0308tlema, et palun tulemisest/mittetulemisest teatada, mida ma ei teinud. :D"}, {"text_idx": "#000038", "text": "Rohkem lapsi ei olnud jah, aga see pidu oligi suunatud sugulastele ja so\u0303pradele, ja neil pole kellelgi alaealisi lapsi. :)"}, {"text_idx": "#000039", "text": "Panin ku\u0308ll kutsega oma numbri ka kaasa, aga ehk oleks pidanud jah ikka selge so\u0303naga u\u0308tlema, et palun tulemisest/mittetulemisest teatada, mida ma ei teinud. :D"}, {"text_idx": "#000040", "text": "tead, nende su\u0308nnipa\u0308evadega ongi nii. nii kurb kui see ka pole, ega ma ise ka ei la\u0308he lehma lellepoja lapse su\u0308nnipa\u0308evale, ausalt. kuna mul palju lapsi, siis olen need erinevad etapid la\u0308bi elanud, teed su\u0308nna-keegi ei tule. viimase lapsega olengi loobunud su\u0308nnade korraldamisest. kodus oma perega ikka peame, teeme lapse oma pa\u0308eva, kui kooli-lasteaeda la\u0308heb, siis teine tera. aga sugulasi, tuttavaid ma enam aastaid laste su\u0308nnipa\u0308evadele ei kutsu. suvel kutsusin, kohale 20 kutsutust tuli 2. no mida ma sebin ja jebin. ise olin kurb, laps kurb. milleks! ja siis ra\u0308a\u0308gitakse, miks suguvo\u0303sad kokku ei hoia, la\u0308bi ei ka\u0308i :-)"}, {"text_idx": "#000041", "text": "Katre 30. september 2014 at 15:13 VastaNatuke segane kommentaar ja ei saanud ta\u0308pselt aru, mida sa mo\u0303tlesid. \u201cLehma lellepoja lapse?\u201d :D Igatahes ega ma KO\u0303IKI ja kaugemaid sugulasi ei kutsunudki, kellega absoluutselt la\u0308bi ei ka\u0308i, aga la\u0308hemad kutsusin ikka. Enda ta\u0308did ja onud, kellel vo\u0303iks huvi olla ja kellega tahaks la\u0308bi ikkagi ka\u0308ia. :)"}, {"text_idx": "#000042", "text": "Natuke segane kommentaar ja ei saanud ta\u0308pselt aru, mida sa mo\u0303tlesid. \u201cLehma lellepoja lapse?\u201d :D Igatahes ega ma KO\u0303IKI ja kaugemaid sugulasi ei kutsunudki, kellega absoluutselt la\u0308bi ei ka\u0308i, aga la\u0308hemad kutsusin ikka. Enda ta\u0308did ja onud, kellel vo\u0303iks huvi olla ja kellega tahaks la\u0308bi ikkagi ka\u0308ia. :)"}, {"text_idx": "#000043", "text": "Mul muidugi last ei ole ja seda ei tea ka, mis tulevik toob vo\u0303i kuidas siis mo\u0303tlen, aga hetkel mulle ku\u0308ll tundub, et sul oli minu jaoks just selline ideaalila\u0308hedane pisike su\u0308nnipa\u0308ev. :) Mo\u0303nikord vo\u0303ibolla polegi vaja suurt seltskonda, isegi kui see on esimese eluaasta ta\u0308itumine. Na\u0308iteks mul on minu arust va\u0308ga la\u0308hedane perekond ja tuntakse teineteise tegemiste vastu huvi ja ka\u0308iakse ikka ku\u0308las jne aga mina ise pa\u0308ris ta\u0308disid ja onusid ei taipaks ku\u0308ll pa\u0308ris eraldi peole kutsuda vo\u0303i neid no\u0308 survestada tulema. Pigem teeksingi sellise pisikese rohkem la\u0308hedaste ringis olemise eraldi ja kui vaja siis so\u0303idaks ise no\u0308 kaugemad kohad la\u0308bi, kuhu ma tunnen, et vo\u0303iks ka minna."}, {"text_idx": "#000044", "text": "Seega noh... Minu arust oli sul ku\u0308ll ko\u0303ik va\u0308ga armas ja ilus ja kena ja ta\u0308itsa super! :)"}, {"text_idx": "#000045", "text": "Mina pole lapsele juba mitu aastat pidu korraldanud ja see aasta mo\u0303tlesin, et pean.Na\u0308gin va\u0308ga palju vaeva, see ta\u0308hendab, et 2 pa\u0308eva vaaritasin, kujundasin. Ja lo\u0303puks oli nii, et u\u0308ks so\u0303branna teatas, et ei tule, 2 tundi enne pidu ja teine ei teatanudki, unustas peo lihtsalt. Alles mitu pa\u0308eva hiljem tuli tal meelde, et unustas tulla. Mo\u0303lemal on sama vanad lapsed."}, {"text_idx": "#000046", "text": "Lisaks u\u0308ks la\u0308hisugulane, kellel on sama vana laps ka, lihtsalt teatas, et ei tule. Kuigi polnud vaja kaugele so\u0303ita, ehk siis ku\u0308simus polnud peo kauguses vo\u0303i nii..."}, {"text_idx": "#000047", "text": "Nu\u0308u\u0308d pole tu\u0308kkaega enam isu uut pidu korraldada. Kui need kaks so\u0303brannat oleks teatanud, et nad ei tule, oleksin ma pidanud va\u0308hem so\u0308o\u0308gi ja muuga ma\u0308ssama jne."}, {"text_idx": "#000048", "text": "Mina, kui lastetu inimene, ei la\u0308heks ka u\u0308pris kindlasti kellegi lapse esimesele su\u0308nnipa\u0308evale kohale ja kui nu\u0308u\u0308d pa\u0308ris aus olla, siis tundub see mulle isegi veidi naeruva\u0308a\u0308rne sellist u\u0308ritust nii \u201csuurelt\u201d ta\u0308histada. Kujutan ette, et kui ma kunagi lapse(d) peaksin saama, siis esimest su\u0308nnipa\u0308eva ta\u0308histaks pigem ainult enda mehe ja lapsega, mitte ei kutsuks poolt suguvo\u0303sa kohale..."}, {"text_idx": "#000049", "text": "Katre 30. september 2014 at 20:22 VastaMinu meelest ja\u0308lle on imelik, et sa ei la\u0308heks. Mina ku\u0308ll la\u0308heks oma sugulase vo\u0303i so\u0303branna lapse esimesele su\u0308nnipa\u0308evale. Oleksin ka lapsetuna la\u0308inud. Ka minu lapsetud so\u0303brannad tulid ja pidasid seda su\u0308ndmust ta\u0308htsaks. :) Lo\u0303una-Eestis ka\u0308ime me ka u\u0308sna harva ja seega na\u0308eme sugulasi harva. Kord aastas lapse su\u0308nnipa\u0308evaks u\u0308ritada inimesi kokku ajada pole kaugelti \u201cu\u0308leta\u0308histatud.\u201d Naeruva\u0308a\u0308rsusest on ku\u0308ll asi kaugel. :D :) 30. september 2014 at 21:29 VastaMina, kui just u\u0308heaastaseks saanud lapse ema, u\u0308tlen ka, et kui keegi niimoodi lapse su\u0308nnipa\u0308eva suhtuks, oleks see ikka pa\u0308ris imelik. Mis vahet on, kas laps saab u\u0308heseks vo\u0303i sina saad na\u0308iteks 23 ? Mo\u0303lemad on ju su\u0308nnipa\u0308evad. Mina pole ka eriline laste ninnuna\u0308nnutaja, aga laste su\u0308nnipa\u0308evadele olen alati la\u0308inud, u\u0308ksko\u0303ik, kui vanaks see laps saab. Kristina 1. oktoober 2014 at 23:12 VastaLastele on va\u0308ga ta\u0308htsad su\u0308nnipa\u0308evad. Kui ta oleks see pa\u0308ev kodus ainult isa ja emaga siis oleks see ju nagu iga teine pa\u0308ev. Kadi 2. oktoober 2014 at 10:14 VastaJube veider, kui nii suhtutakse lapse esimese su\u0308nnipa\u0308eva ta\u0308histamisse. Ma saan aru, et naeruva\u0308a\u0308rsed on need iga kuu minisu\u0308nnipa\u0308evad, aga see oleks sama, kui sa korraldad enda 21.su\u0308nnipa\u0308eva ja ma ei viitsiks kohale ronida, sest jumala eest see pole juubel, miks sa seda u\u0308ldse ta\u0308histad?Aga Katre, tundub et teil oli mo\u0303nus istumine va\u0308ikese seltskonnaga :) Va\u0308hemalt oli Annabelil lo\u0303bus ja teistmoodi pa\u0308ev. Tort na\u0308eb ka ilus va\u0308lja!"}, {"text_idx": "#000050", "text": "Minu meelest ja\u0308lle on imelik, et sa ei la\u0308heks. Mina ku\u0308ll la\u0308heks oma sugulase vo\u0303i so\u0303branna lapse esimesele su\u0308nnipa\u0308evale. Oleksin ka lapsetuna la\u0308inud. Ka minu lapsetud so\u0303brannad tulid ja pidasid seda su\u0308ndmust ta\u0308htsaks. :) Lo\u0303una-Eestis ka\u0308ime me ka u\u0308sna harva ja seega na\u0308eme sugulasi harva. Kord aastas lapse su\u0308nnipa\u0308evaks u\u0308ritada inimesi kokku ajada pole kaugelti \u201cu\u0308leta\u0308histatud.\u201d Naeruva\u0308a\u0308rsusest on ku\u0308ll asi kaugel. :D"}, {"text_idx": "#000051", "text": "Mina, kui just u\u0308heaastaseks saanud lapse ema, u\u0308tlen ka, et kui keegi niimoodi lapse su\u0308nnipa\u0308eva suhtuks, oleks see ikka pa\u0308ris imelik. Mis vahet on, kas laps saab u\u0308heseks vo\u0303i sina saad na\u0308iteks 23 ? Mo\u0303lemad on ju su\u0308nnipa\u0308evad. Mina pole ka eriline laste ninnuna\u0308nnutaja, aga laste su\u0308nnipa\u0308evadele olen alati la\u0308inud, u\u0308ksko\u0303ik, kui vanaks see laps saab."}, {"text_idx": "#000052", "text": "Lastele on va\u0308ga ta\u0308htsad su\u0308nnipa\u0308evad. Kui ta oleks see pa\u0308ev kodus ainult isa ja emaga siis oleks see ju nagu iga teine pa\u0308ev."}, {"text_idx": "#000053", "text": "Jube veider, kui nii suhtutakse lapse esimese su\u0308nnipa\u0308eva ta\u0308histamisse. Ma saan aru, et naeruva\u0308a\u0308rsed on need iga kuu minisu\u0308nnipa\u0308evad, aga see oleks sama, kui sa korraldad enda 21.su\u0308nnipa\u0308eva ja ma ei viitsiks kohale ronida, sest jumala eest see pole juubel, miks sa seda u\u0308ldse ta\u0308histad?"}, {"text_idx": "#000054", "text": "Aga Katre, tundub et teil oli mo\u0303nus istumine va\u0308ikese seltskonnaga :) Va\u0308hemalt oli Annabelil lo\u0303bus ja teistmoodi pa\u0308ev. Tort na\u0308eb ka ilus va\u0308lja!"}, {"text_idx": "#000055", "text": "Minu meelest ko\u0303ik oli imearmsalt korraldatud ja tort oli ka nii uhke :)"}, {"text_idx": "#000056", "text": "Minu arust ka mo\u0303nus va\u0308ike istumine. Ja sa oled nii kaunis, samuti Annabel, lihtsalt to\u0303eline prntsess :) Samas, pidu na\u0308itaks, kes on to\u0303elised so\u0303brad ja keda huvitab. Ei pea enam oma pead vaevama, et neid ja\u0308rgmisel aastal kutsuda."}, {"text_idx": "#000057", "text": "Katre 1. oktoober 2014 at 10:04 VastaPa\u0308ris nii karmilt oma so\u0303prade kohta ei u\u0308tleks. Neil olid ikka mo\u0303juvad po\u0303hjused mitte tulla saamiseks ja nad u\u0308tlesid ka mulle seda. :D"}, {"text_idx": "#000059", "text": "Palju o\u0303nne! Ja\u0308rgmine kord kutsugi ainult endale va\u0308ga olulised inimesed ja need onud-ta\u0308did, kellega va\u0308ga igapa\u0308evaselt ei suhtle lihtsalt ja\u0308tagi kutsumata. U\u0308tlen ausalt, inimestel on toimetusi va\u0308ga palju ja kui mind kutsuks su\u0308nnipa\u0308evale nt mingi onupoja tu\u0308tre laps vo\u0303i vanata\u0308di tu\u0308tar, siis paratamatult tuleb valikud teha, eriti kui sa vist va\u0308ga tihedalt nendega ei suhtle, siis ei tasu imestada. Naljakas on, et Keio kedagi peale oma vanemate ei tahtnud kutsuda, aga vb polegi la\u0308hedasi so\u0303pru keda passiks sellisele peole kutsuda. Kui palju su sugulased Keiot u\u0308ldse tunnevad vo\u0303i suhtlevad? Kui tema on ka suhteliselt vo\u0303o\u0303ras ja mingeid koostegemisi pole va\u0308ga olnud, siis tundubki, et ah u\u0308ks sugulane ja vo\u0303o\u0303ras said lapse ja nu\u0308u\u0308d pidu :D"}, {"text_idx": "#000060", "text": "Minu meelest va\u0308ga vahva pidu ja edu igaks pa\u0308evaks!"}, {"text_idx": "#000061", "text": "Katre 3. oktoober 2014 at 11:23 VastaAh, ei ole nii hull ka. Alati ka\u0308ime ikka mu sugulastel ka ku\u0308las kui Viljandis ka\u0308ime vo\u0303i noh, u\u0308ritame seda teha ja need inimesed, keda kutsusin, ei olnudki need nn vo\u0303o\u0303rad sugulased. Vo\u0303o\u0303ramad ja\u0308tsingi juba ise nimekirjast va\u0308lja nagu vanaonud ja vanata\u0308did na\u0308iteks, kuigi samas vo\u0303ib-olla nemad oleksid just seepa\u0308rast meelsamini tulnud. :D Mu sugulased ei suhtle minugagi va\u0308ga, seega ka Keioga mitte, aga Keiot teavad nad ikka, on na\u0308inud ja ei pea teda va\u0308ga vo\u0303o\u0303raks. :)Keiol on ikka la\u0308hedasi so\u0303pru, aga noh, jah.. ta ise arvab, et nad meelsamini tahaksid mingit o\u0303htust pidu alkoholi saatel ja et nad ei tuleks mingile titeu\u0308ritusele. Kuid kuna ma ka ta so\u0303pru natuke tean, siis ma arvan, et pa\u0308ris suur to\u0303ena\u0308osus on, et nad oleksid tegelikult tulnud ku\u0308ll.. aga noh, ma ei hakanud ka peale ka\u0308ima, kuigi oleks vo\u0303inud rohkem. :/Ja u\u0308leu\u0308ldse alguses mul oligi plaanis ainult enda sugulastele see u\u0308ritus teha ja siis mo\u0303tlesin, et vo\u0303iks Tartus Keio sugulastega eraldi teha ja siis so\u0303pradega teeks ka ta\u0308itsa eraldi, aga siis ja\u0308rsku mo\u0303tlesin, et kuna minu parimad so\u0303brannad ko\u0303ik nagunii Viljandist, siis vo\u0303iks ju nad ka u\u0308he korraga sinna kutsuda ja Keio vanemad tahtsid ka tulla ja siis no\u0303nda la\u0308kski.. :D"}, {"text_idx": "#000062", "text": "Ah, ei ole nii hull ka. Alati ka\u0308ime ikka mu sugulastel ka ku\u0308las kui Viljandis ka\u0308ime vo\u0303i noh, u\u0308ritame seda teha ja need inimesed, keda kutsusin, ei olnudki need nn vo\u0303o\u0303rad sugulased. Vo\u0303o\u0303ramad ja\u0308tsingi juba ise nimekirjast va\u0308lja nagu vanaonud ja vanata\u0308did na\u0308iteks, kuigi samas vo\u0303ib-olla nemad oleksid just seepa\u0308rast meelsamini tulnud. :D Mu sugulased ei suhtle minugagi va\u0308ga, seega ka Keioga mitte, aga Keiot teavad nad ikka, on na\u0308inud ja ei pea teda va\u0308ga vo\u0303o\u0303raks. :)"}, {"text_idx": "#000063", "text": "Keiol on ikka la\u0308hedasi so\u0303pru, aga noh, jah.. ta ise arvab, et nad meelsamini tahaksid mingit o\u0303htust pidu alkoholi saatel ja et nad ei tuleks mingile titeu\u0308ritusele. Kuid kuna ma ka ta so\u0303pru natuke tean, siis ma arvan, et pa\u0308ris suur to\u0303ena\u0308osus on, et nad oleksid tegelikult tulnud ku\u0308ll.. aga noh, ma ei hakanud ka peale ka\u0308ima, kuigi oleks vo\u0303inud rohkem. :/"}, {"text_idx": "#000064", "text": "Ja u\u0308leu\u0308ldse alguses mul oligi plaanis ainult enda sugulastele see u\u0308ritus teha ja siis mo\u0303tlesin, et vo\u0303iks Tartus Keio sugulastega eraldi teha ja siis so\u0303pradega teeks ka ta\u0308itsa eraldi, aga siis ja\u0308rsku mo\u0303tlesin, et kuna minu parimad so\u0303brannad ko\u0303ik nagunii Viljandist, siis vo\u0303iks ju nad ka u\u0308he korraga sinna kutsuda ja Keio vanemad tahtsid ka tulla ja siis no\u0303nda la\u0308kski.. :D"}, {"text_idx": "#000069", "text": "Notify me of new posts by email."}]